Asiasyken

Asiasyken (eller asiainfluensaen) var etter spanskesyken den nest verste influensapandemien på 1900-tallet. Den ble utløst av influensaviruset A/Singapore/1/57 (H2N2). Asiainfluensaen brøt ut i 1957 og hadde antagelig sitt utspring i Folkerepublikken Kina. Det anslås at den i årene 1957–1958 kostet mellom én og to millioner mennesker livet.New Scientist 13. april 2005: Pandemic-causing 'Asian flu' accidentally released 

Asiainfluensaen ble utløst av en virussubtype som ved «antigenshift» var oppstått fra en kombinasjon av et menneskelig virus og et fjærkrepest-virus.Jeffrey Greene, Karen Moline (2006): The Bird Flu Pandemic. ISBN 0312360568

A/H2N2 smittet lett fra menneske til menneske og forårsaket frem til 1968 årlige nye influensainfeksjoner. Etter dette ble H2N2 «avløst» av subtype A/H3N2. A/H3N2 forårsaket i 1968 pandemien som gikk under navnet hongkonginfluensaen.

 Referanser 

Kategori:Virale infeksjoner
Kategori:Pandemier
Kategori:Hendelser i 1957
Kategori:Hendelser i 1958